স্বাস্থ্য মন্ত্রণালয় সূত্র জানায়, স্বাস্থ্য অধিদপ্তরের আওতাধীন স্বাস্থ্য শিক্ষা ব্যুরো প্রধান এবং লাইন ডিরেক্টর হিসেবে বর্তমানে কর্মরত আছেন শরিফা বেগম। আগামী ২৮ ফেব্রুয়ারির পর তিনি অবসর উত্তর ছুটিতে যাবেন। ফলে ওই পদে একই দপ্তরের প্রাক্তন সহকারী প্রধান ও বর্তমানে ঢাকা সিভিল সার্জন অফিসে পদায়নকৃত মো. নাসির উদ্দিনকে ভাবা হচ্ছে। তাঁকে স্বাস্থ্য শিক্ষা ব্যুরোর প্রধান ও লাইন ডিরেক্টর হিসেবে পদোন্নতি দিতে গত ২৯ জানুয়ারি স্বাস্থ্যসচিবের কাছে প্রস্তাব পাঠিয়েছেন স্বাস্থ্য অধিদপ্তরের পরিচালক (প্রশাসন) ডা. সমীর কান্তি সরকার। বিষয়টি জানাজানি হওয়ার পর থেকেই শুরু হয় ভেতরে ভেতরে অসন্তোষ। সাধারণ কর্মকর্তা-কর্মচারীরা এমন প্রস্তাবের জন্য পরিচালক (প্রশাসন) ডা. সমীর কান্তি সরকারকে দায়ী করছেন।